พอดีผมได้ไปมีเพศสัมพันมาเมื่อช่วงปีที่แล้วประมาณ เดือนพฤษภาคม และ มีการใส่ถุงยางป้องกัน และผมได้ทำการใช้เจลหล่อลื่นในการมีเพศสัมพัน แล้วเมื่อ 2 วันก่อนผมได้นำเจลหล่อลื่นที่เคยใช้มีเพศสัมพันหลังจากที่วางทิ้งไว้เฉยๆมาปีนึง มาใช้ช่วยตัวเอง ผมอยากทราบว่า ในเจลหล่อลื่นสามารถมีเชื้อ hiv ติดหรืออาศัยอยู่ได้ไหมครับ แล้วผมมีโอกาศติดเชื้อไหมครับ (เคยไปตรวจเลือดเมื่อปีที่แล้วมาผลเป็นลบ)
สวัสดีค่ะ การมีเพศสัมพันธ์ โดยใช้ถุงยางอนามัยป้องกัน จะช่วยลดความเสี่ยงในการติดเชื้อ HIV ลงได้ แต่ก็ไม่ได้ 100% ส่วนการใช้เจลหล่อลื่นทาที่ถุงยางอนามัย หากเป็นเจลที่ผลิตได้ตามมาตรฐาน มีภาพ ไม่ได้มีส่วนผสมของน้ำมันอะไร ก็จะไม่ได้ทำให้โอกาสในการติดเชื้อ HIV เพิ่มขึ้นค่ะทั้งนี้ สมมุติหากเจลมีการเปื้อนเชื้อ HIV จริง และได้ทิ้งเจลไว้นาน 1 ปีแล้ว เชื้อก็จะตายไปหมดแล้วค่ะ เพราะโดยปกติ เมื่อเชื้อ HIV ออกจากนอกร่างกาย เชื้อก็จะตายภายในเวลาไม่นานค่ะ ซึ่งโดยส่วนใหญ่ก็ไม่เกินวันค่ะ ดังนั้น การนำเจลมาทาอวัยวะเพศ จึงไม่ได้ทำให้ติดเชื้อ HIV ได้ค่ะ